**Sreda 8. Mart 2023. u 17h**

**Održive karijere u korporaciji i preduzetništvu**

Sve više kompanija zapošljava profesionalce koji rade na realizaciji različitih projekata koji teže ciljevima održivog razvoja. Sve je veći broj novih zanimanja koja podrazumevaju održiv koncept rada i društveno odgovorno ponašanje. U OK panelu istražujemo: Koja su to zanimanja? Koja su to znanja i veštine potrebne da usvojimo tokom studija da bi bili spremni za poslove budućnosti? Šta znači danas biti odgovoran građanin i zašto je to bitno?

U sredu, 8. marta u goste nam dolaze mladi profesionalci koji razvijaju svoje karijere u korporacijama i preduzetništvu kao specijalisti za održivi razvoj i klimatski preduzetnici. Zašto su izabrali baš taj karijerni put, koliko je bilo teško doći do sadašnjih pozicija i koje su pozitivne strane njihovog poziva pričaće nam:

[**Katarina Kulić**](http://www.linkedin.com/in/katarinakulic) **- ekolog**

Zaposlena u Ball Corporation na poziciji specijaliste za održivi razvoj, glavne odgovornosti su joj ESG politike i cirkularna ekonomija. Katarina je na doktorskim studijama na Biološkom fakultetu u Beogradu, gde je završila i osnovne i Master studije na smeru Ekologija i Zaštita životne sredine. U svojoj karijeri je radila i kao konsultant za UN agencije iz oblasti ekologije, European Bank for Reconstruction and Development (EBRD) i u kabinetu Gradonačelnika grada Beograda (2019-2021) na poziciji savetnice za životnu sredinu.

[**Đorđe Samardžija**](http://www.linkedin.com/in/djordje-samardzija/) **- klimatski preduzetnik**

Đorđe je ekološki entuzijasta koji promoviše obnovljive izvore energije (solarne), smanjenje emisije gasova staklene bašte i reciklažu.

Završio osnovne i master studije na Saobraćajnom fakultetu na smeru vazdušni saobraćaj i transport i master studije Menadžment kvaliteta na FON-u. Osnivač je i direktor Alpha Sierra Engineering LLC. Radi na uspostavljanju sistema za praćenje, izveštavanje i verifikaciju ugljenika avio kompanija i predreviziju godišnjih izveštaja o emisijama.

Prijavite se i postavite pitanja našim gostima putem linka <https://forms.office.com/e/qZaV9d4Dqb>

*Program “Održive karijere u Srbiji - odgovorni građani 21. veka” Univerzitetskog centra za razvoj karijere i savetovanje studenata je zamišljen kao onlajn serijal panel diskusija sa profesionalcima - alumnijima Univerziteta u Beogradu, koji su svoje karijere razvili na poslovima doprinose ciljevima održivog razvoja.*

*Ukoliko vas zanima ova tema, prethodne susrete možete pogledati na našem* [*YouTube*](http://skr.rs/OdrziveKarijere) *kanalu* [*http://skr.rs/OdrziveKarijere*](http://skr.rs/OdrziveKarijere)

**ОДРЖИВЕ КАРИЈЕРЕ У КОРПОРАЦИЈИ И ПРЕДУЗЕТНИШТВУ**

Све више компанија запошљава професионалце који раде на реализацији различитих пројеката који теже циљевима одрживог развоја. Све је већи број нових занимања која подразумевају одржив концепт рада и друштвено одговорно понашање. У ОК панелу истражујемо: Која су то занимања? Која су то знања и вештине потребне да усвојимо током студија да би били спремни за послове будућности? Шта значи данас бити одговоран грађанин и зашто је то битно?

У среду, 8. марта у госте нам долазе млади професионалци који развијају своје каријере у корпорацијама и предузетништву као специјалисти за одрживи развој и климатски предузетници. Зашто су изабрали баш тај каријерни пут, колико је било тешко доћи до садашњих позиција и које су позитивне стране њиховог позива причаће нам:

**Катарина Кулић - еколог**

Запослена у Ball Corporation на позицији специјалисте за одрживи развој, главне одговорности су јој еколошке, друштвене и корпоративне политике и циркуларна економија. Катарина је на докторским студијама на Биолошком факултету у Београду, где је завршила и основне и Мастер студије на смеру Екологија и Заштита животне средине. У својој каријери је радила и као консултант за УН агенције из области екологије, Европска банка за обнову и развој (ЕБРД) и у кабинету Градоначелника града Београда (2019-2021) на позицији саветнице за животну средину.

**Ђорђе Самарџија - климатски предузетник**

Ђорђе је еколошки ентузијаста који промовише обновљиве изворе енергије (соларне), смањење емисије гасова стаклене баште и рециклажу.

Завршио основне и мастер студије на Саобраћајном факултету на смеру ваздушни саобраћај и транспорт и мастер студије Менаџмент квалитета на ФОН-у. Оснивач је и директор *Alpha Sierra Engineering LLC*. Ради на успостављању система за праћење, извештавање и верификацију угљеника авио компанија и предревизију годишњих извештаја о емисијама.

Пријавите се и поставите питања нашим гостима путем линка <https://forms.office.com/e/qZaV9d4Dqb>

*Програм “Одрживе каријере у Србији - одговорни грађани 21. века” Универзитетског центра за развој каријере и саветовање студената је замишљен као онлајн серијал панел дискусија са професионалцима - алумнијима Универзитета у Београду, који су своје каријере развили на пословима доприносе циљевима одрживог развоја.*

Уколико вас занима ова тема, претходне сусрете можете погледати на нашем [*YouTube*](http://skr.rs/OdrziveKarijere)каналу [*http://skr.rs/OdrziveKarijere*](http://skr.rs/OdrziveKarijere)